Ruxandra Dragomir, în vizită la Elena Udrea

După încheierea vizitei pe care i-a făcut-o vineri Elenei Udrea, Ruxandra Dragomir a declarat că prietena sa speră să fie eliberată cât mai curând. De asemenea, Dragomir a spus că, în opinia sa, ar trebui recuperat prejudiciul din dosarul ”Gala Bute” și nu numărate gențile Elenei Udrea.”Recuperea prejudiciului creat de Pescariu, cred că asta ar fi cel mai bun lucru, decât să i se numere gențile Elenei”, a spus Ruxandra Dragomir.Ruxandra Dragomir o vizitează vineri dimineață pe Elena Udrea la Arestul central al Poliției Capitalei. Prietena fostului ministru susține că, având în vedere că a început judecarea dosarului ”Gala Bute”, nu se mai justifică menținerea Elenei Udrea în arest ”Faza de urmărire penală s-a încheiat. Este absolut firesc ca ea să fie lăsată în libertate. Nu vedem niciun motiv pentru care Elena Udrea să fie arest ată preventiv. Ea nu mai poate influența nici ancheta penală și nici probele aflate în dosar”, a spus Ruxandra Dragomir.Aceasta a vorbit și despre presupusa geantă de 50.000 de dolari a Elenei Udrea.”Geanta nu are legătură cu dosarul ”Gala Bute”, este o speculație, este o invenție a procurorilor pentru a distrage atenția de la faptul că nu există probe în dosar. (...)Dacă aș fi știut că Elena va rămâne arest ată preventiv pentru o geantă, eu i le-aș fi aruncat pe toate. Mi se pare o aberație să ții un om arest at numai pentru simplul motiv că și-a cumpărat o geantă dintr-o presupusă șpagă din geanta de 900.000 de euro. Deci nu s-a dovedit faptul că ar fi luat acea geantă și acum deja se fac speculații ce anume și-a cumpărat Elena Udrea din acei bani. Mi se pare absolut ridicol”, a mai spus Ruxandra Dragomir.Instanța Supremă a decis joi că Elena Udrea va fi judecată în arest preventiv în dosarul ”Gala Bute”, în care fostul ministru a fost trimis în judecată pe 21 aprilie. Elena Udrea se află în arest preveniv din data de 25 februarie.În dosarul "Gala Bute", Elena Udrea a fost acuzată inițial de abuz în serviciu, tentativă la folosirea de documente ori declarații false, inexacte sau incomplete pentru obținerea pe nedrept de fonduri din bugetul Uniunii Europene, folosire a influenței în scopul obținerii de foloase necuvenite și luare de mită. Ulterior, DNA a pus-o sub acuzare pentru alte trei infracțiuni de luare de mită și spălare de bani.